Oficiālais Vēstnesis L 208 , 02/08/1997 Lpp. 0044 - 0046



Komisijas Lēmums (1997. gada 9. jūlijs) par kopējiem tehniskiem noteikumiem attiecībā uz termināliekārtu piesaistes vispārīgām prasībām, lai pieslēgtu divvadu analogas nomātās līnijas atvērtā tīkla nodrošinājumam (ONP) (dokuments attiecas uz EEZ) (97/486/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 29. aprīļa Direktīvu 91/263/EEK par dalībvalstu tiesību aktu tuvināšanu attiecībā uz telekomunikāciju termināliekārtām, ietverot to atbilstības savstarpēju atzīšanu [1], kas grozīta ar Direktīvu 93/68/EEK [2], un jo īpaši tās 6. panta 2. punkta otro ievilkumu, tā kā Komisija ir noteikusi pasākumu tādu termināliekārtu tipa identifikācijai, kam nepieciešami kopēji tehniskie noteikumi, kā arī saistītās darbības jomas; tā kā jāpieņem atbilstīgi saskaņotie standarti vai to daļas tādu būtisko prasību īstenošanai, kas jāpārveido par kopējiem tehniskajiem noteikumiem; tā kā ar šo lēmumu pieņemtie kopējie tehniskie noteikumi ir saskaņā ar Telekomunikāciju asociācijas (ACTE) atzinumu, IR PIEŅĒMUSI ŠO LĒMUMU. 1. pants 1. Šis lēmums attiecas uz termināliekārtām, ko paredzēts pievienot publisko telekomunikāciju tīkla atvērtā tīkla nodrošinājuma pieslēgumpunktā, lai pieslēgtu parasta vai īpaša frekvenču diapazona divvadu analogas nomātās līnijas, un uz kurām attiecas 2. panta 1. punktā noteiktais saskaņotais standarts. 2. Šis lēmums nosaka kopējus tehniskus noteikumus, kas attiecas uz 1. punktā norādīto termināliekārtu piesaistes vispārīgām prasībām. 2. pants 1. Kopējie tehniskie noteikumi ietver saskaņoto standartu, ko izstrādājusi attiecīgā standartizācijas iestāde, atbilstīgi īstenojot Direktīvas 91/263/EEK 4. panta c), d) un f) apakšpunktā norādītās būtiskās prasības. Norāde uz standartu ir ietverta pielikumā. 2. Termināliekārtas, uz ko attiecas šis lēmums, atbilst 1. punktā norādītajiem kopīgajiem tehniskajiem noteikumiem, Direktīvas 91/263/EEK 4. panta a) un b) apakšpunktā norādītajām būtiskajām prasībām, kā arī atbilst visu pārējo piemērojamo direktīvu, jo īpaši Padomes Direktīvas 73/23/EEK [3] un 89/336/EEK [4] prasībām. 3. pants Pilnvarotās iestādes, kas izraudzītas Direktīvas 91/263/EEK 9. pantā norādīto procedūru veikšanai, attiecībā uz šā lēmuma 1. panta 1. punktā norādītajām termināliekārtām, vēlākais, vienu gadu pēc šā lēmuma paziņošanas izmanto 2. panta 1. punktā minēto saskaņoto standartu vai nodrošina šāda standarta izmantošanu. 4. pants Šis lēmums ir adresēts dalībvalstīm. Briselē, 1997. gada 9. jūlijā Komisijas vārdā — Komisijas loceklis Martin Bangemann [1] OV L 128, 23.5.1991., 1. lpp. [2] OV L 220, 31.8.1993., 1. lpp. [3] OV L 77, 26.3.1973., 29. lpp. [4] OV L 139, 23.5.1989., 19. lpp. -------------------------------------------------- PIELIKUMS Norāde uz piemērojamo saskaņoto standartu Šā lēmuma 2. pantā norādītais saskaņotais standarts ir: Uzņēmumu telekomunikācija (BTC) Atvērtā tīkla nodrošinājuma (ONP) tehniskās prasības Parasta un īpaša frekvenču diapazona divvadu analogas nomātās līnijas (A20 un A2S) Piesaistes prasības attiecībā uz termināliekārtu saskarni ETSI Eiropas Elektrosakaru standartizācijas institūts ETSI sekretariāts TBR-15 – 1997. gada janvāris (izņemot priekšvārdu) Papildu informācija Eiropas Elektrosakaru standartizācijas institūts ir atzīts saskaņā ar Padomes Direktīvu 83/189/EEK [1]. Iepriekš norādītais saskaņotais standarts ir izveidots atbilstīgi pilnvarai, kas izdota saskaņā ar Padomes Direktīvā 83/189/EEK paredzētajām attiecīgajām procedūrām. Iepriekš norādītā saskaņotā standarta pilnu tekstu var saņemt: Eiropas Elektrosakaru standartizācijas institūts, 650, Route des Lucioles, F-06921 Sophia Antipolis Cedex. | Eiropas Komisija, DG XIII/A/2 - (BU 31, 1/7), Rue de la Loi/Wetstraat 200, B-1049 Brussels. | [1] OV L 109, 26.4.1983., 8. lpp. --------------------------------------------------